ET Euroopa Liidu Teataja C 247/2

Liikmesriikide esitatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 736/2008, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(EMPs kohaldatav tekst)

2010/C 247/02

Abi nr: XF 5/10

Liikmesriik: Slovaki Vabariik

Piirkond: NUTS 1 – všetky regióny v rámci Slovenskej republiky, t. j. Bratislavský kraj, Západné Slovensko, Stredné Slovensko a Východné Slovensko.

Ministerstvo pôdohospodárstva Slovenskej republiky

Abikava nimetus või üksikabi saava ettevõtja nimi:

Schéma štátnej pomoci na zabezpečenie mimoprodukčných funkcií rybníkov a malých vodných nádrží osobitne vhodných na chov rýb.

Õiguslik alus:

— Komisjoni 22. juuli 2008. aasta määruse (EÜ) nr 736/2008 (milles käsitletakse asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtjatele) artikkel 12 (edaspidi „komisjoni määrus”);

— komisjoni 26. märtsi 2007. aasta määruse (EÜ) nr 498/2007 (millega kehtestatakse Euroopa Kalandusfondi käsitleva nõukogu määruse (EÜ) nr 1198/2006 üksikasjalikud rakenduseeskirjad) artikkel 11;

— nõukogu 27. juuli 2006. aasta määruse (EÜ) nr 1198/2006 (artiklid 28 ja 30 Euroopa Kalandusfondi kohta) ELT L 223, 15.8.2006, (edaspidi „nõukogu määrus (EÜ) nr 1198/2006”);

— § 27 nariadenia vlády SR č. 264/2009 Z. z. zo 17. júna 2009 o podporných opatreniach v pôdohospodárstve v znení neskorších predpisov (edaspidi Slovakkia valitsuse määrus);

— komisjoni 6. augusti 2008. aasta määruse (EÜ) nr 800/2008 (EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus)) I lisa, ELT L 214, 9.8.2008;

— zákon č. 231/1999 Z. z. o štátnej pomoci v znení neskorších predpisov (edaspidi „riigiabi seadus”)

Abikavaga ettenähtud aastased kulud või ettevõtjale antava sihtotstarbelise üksikabi üldsumma: Abikava raames on 2010. aastaks ettenähtud rahastamissumma 200 000 EUR.

Abi kavandatud kogueelarve 2010. aastaks on 200 000 EUR.

Abi kavandatud kogueelarve ajavahemikus 2010–2013 on 800 000 EUR.

Abi suurim osatähtsus:

H.1. Toetuse arvutamiseks on kasutatud järgmiseid määrasid: a) 500 EUR hektari kohta b) 2 100 EUR hektari kohta või c) 2 500 EUR hektari kohta Abi suurust arvestatakse korrutades sertifikaadis nimetatud paljundusfarmi pindala käesoleva abikava punktis H.1 kindlaksmääratud koefitsiendiga, kui paljundusfarmi pindala on vähemalt 1 ha.

H.2. Abi võib aretajale anda asjaomasel kalendriaastal viie järjestikuse aasta jooksul.

H.3. Põllumajanduse makseasutus arvutab toetuse suuruse vastavalt Slovakkia valitsuse määruse artikli 31 lõikele 10.

Rakendamise kuupäev: veebruar 2010

Abikava või üksikabi kestus: kuni 31. detsembrini 2013

Abi eesmärk: Abi eesmärk on toetada keskkonda kaitsvate ja parandavate ning loodust säilitada aitavate vesiviljeluse tootmismeetodite kasutamist.

Märkida, missugust artiklit (artiklid 8–24) kohaldati: Komisjoni määruse artikkel 12.

Asjaomane sektor/asjaomased sektorid: Kalandustoodete tootmine, töötlemine ja turustamine

A jagu – põllumajandus, metsamajandus ja kalapüük (vastavalt klassifikaatorile NACE Rev. 2)

Kasutusala

Osa 03 – kalapüük ja vesiviljelus

Abi andva ametiasutuse nimi ja aadress: Abi annab:

Ministerstvo pôdohospodárstva SR

Dobrovičova ul. 12

812 66 Bratislava

SLOVENSKO/SLOVAKIA

Tel +421 259266111

Veebileht: http://www.land.gov.sk/sk/index.php?navID=161&id=2059

Märkida: Slovaki Vabariigi kalandussektori rakenduskava aastateks 2007–2013 (Operačný program „Rybné hospodárstvo SR 2007 – 2013”) sisaldab meedet, mis on seotud kasvatustingimuste ja keskkonna parandamisega muda eemaldamise abil. Riigiabi alusel antav abi on lisaks eespool nimetatud eesmärgil antavale abile, mis hõlmab veekeskkonda käsitlevate meetmete rakendamist (tiikide tühjendamine ja muda eemaldamine – saamata jäänud tulu ja kulude kasvu osaline kompenseerimine).

Rakenduskava „Rybné hospodárstvo SR 2007 – 2013” ei sisalda tegevusi või meetmeid, mis on käesoleva riigiabikava toetuse subjektiks ning topeltrahastamist kahest erinevast allikast ei toimu. Abi taotlejad on igal juhul kohustatud esitama avalduse, et nad ei saa sama meetme rakendamiseks abi ELi arendusprogrammidest või muudest riikliku rahastamise allikatest. Selle nõude rikkumisel saab niisuguse abi saajat võtta õigusakti nr 300/2005 artikli 225 (kriminaalkoodeks, muudetud) alusel vastutusele subsiidiumipettuse eest.